
                           Nr.23/173/2007
A V I Z

asupra propunerii legislative pentru modificarea şi completarea Anexei 4.1 la Titlul VII  „Accize şi alte taxe speciale” din Ordonanţa de urgenţă nr.110/2006 pentru modificarea şi completarea Legii nr.571/2003 privind Codul Fiscal



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.l.x 442 din 4 iunie 2007, pentru aviz la Comisia pentru buget, finanţe şi bănci, cu propunerea legislativă pentru modificarea şi completarea Anexei 4.1 la Titlul VII  „Accize şi alte taxe speciale” din Ordonanţa de urgenţă nr.110/2006 pentru modificarea şi completarea Legii nr.571/2003 privind Codul Fiscal.



Prin această iniţiativă legislativă se propune ca nivelul taxei speciale pentru autovehicule să fie de 16% din preţul de achiziţie.



Propunerea legislativă a fost avizată favorabil de Consiliul Legislativ, cu nr.236 din 20 martie 2007, cu menţiunea că propunerea legislativă trebuie să se refere la modificarea şi completarea actului normativ de bază, respectiv la Legea nr.571/2003 privind Codul Fiscal şi nu la actul normativ care modifică şi completează Legea nr.571/2003, respectiv la Ordonanţa de urgenţă a Guvernului nr.110/2006.



Guvernul României, cu actul nr.781 din 29 martie 2007, a comunicat că nu susţine propunerea legislativă, având în vedere că în prezent au loc consultări cu reprezentanţii Comisiei Europene pentru găsirea unei soluţii optime de taxare a autovehiculelor.



Propunerea legislativă a fost respinsă de Senat în şedinţa din 30 mai 2007.



Comisia pentru industrii şi servicii a examinat propunerea legislativă în şedinţa comisiei din data de 5 septembrie 2007.



În urma dezbaterilor, membrii comisiei au hotărât să avizeze negativ propunerea legislativă.



Prin obiectul de reglementare şi conţinut, propunerea legislativă face parte din categoria legilor ordinare.



Potrivit prevederilor articolului 75 alineatele (1) şi (3) din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,

Iulian Iancu

Consilieri parlamentari,

Viorela Gondoş

Silvia Vlăsceanu

Viorica Petraşcu
